MISERABLES-IV-WEB	Aquiu demoraue esblancossit, rendut, perduda tota esperança, caperat encara pera escurina dera net, mès dident-se que vierie eth dia; espaurit dauant dera idia d’enténer, en uns instants, tocar es quate en relòtge de Sant Pau, ora que vierien a relevar ath centinèla, lo traparien adormit e veirien eth solèr de naut horadat; guardant damb estupor ua prigondor terribla ara lum des fanaus, eth solèr banhat e nere, aqueth solèr desirat e terrible, qu’ère era mòrt e era libertat.